**CONTRACT DE MANDAT**

1. **PREAMBUL**

Având în vedere prevederile O.U.G nr. 109/2011 privind guvernanţa corporativă a întreprinderilor publice, şi cele ale Regulamentului de Organizare şi Funcţionare al S.C. ADMINISTRAŢIE ŞI TURISM S.R.L Tîrgu Mureş.

1. **PĂRŢILE CONTRACTANTE**
2. S.C. ADMINISTRAŢIE ŞI TURISM S.R.L. cu sediul în Tîrgu Mureş str. Nicolae Grigorescu nr. 19, tel/ fax: 0265-218746, Ro\_\_\_\_\_\_\_, J25/\_\_\_\_/2016, în calitate de mandant, şi:

2. Doamna Maria Zenovia Şagău – cetăţean român, domiciliat in Tîrgu Mureş str. Reşiţa nr. 4 sc. B ap 42, CNP 2740923261462, care se indentifica cu CI seria MS nr.552750, în calitate de mandatar,

Au convenit asupra încheierii prezentului Contract de mandat, în condiţiile şi cu respectarea următoarelor clauze:

1. **OBIECTUL CONTRACTULUI**

Art.1. În urma acordului de voinţă intervenit între părţi, Adunarea Generala a Asociaţilor încredinţează mandatarului conducerea, organizarea şi gestionarea activităţii SC ADMINISTRAŢIE ŞI TURISM S.R.L. , pentru realizarea obiectului de activitate al acesteia, pe baza obiectivelor şi criteriilor de performanţă prevăzute în anexa la prezentul contract, în schimbul unei remuneraţii, potrivit celor convenite în prezentul contract.

1. **DURATA CONTRACTULUI**

Art.2. Prezentul contract se încheie pe o durata de \_\_\_\_ani şi \_\_\_\_ luni.

Art. 3. În condiţiile îndeplinirii de către mandatar a obligaţiilor asumate prin prezentul contract, la expirarea termenului, părţile ar putea conveni, prin act adiţional, prelungirea contractului .

Art.4. Neîndeplinirea criteriilor de performanţă prevăzute în anexă, independent de acţiunea/ inacţiunea mandatarului nu conduce la încetarea de drept a contractului de mandat.

1. **DREPTURILE ŞI OBLIGAŢIILE MANDATARULUI**

Art.5. Mandatarul are următoarele drepturi:

1. Primirea unei remuneraţii, constând într-o indemnizaţie lunară brută în sumă de 8.000 lei. Renumeraţia pentru directorii adjuncţi se stabileşte în sumă de 6.000 lei.
2. Primirea cu titlu de daune interese a unei sume cuantificate la echivalentul remuneraţiei din prezentul contract pe o perioadă de 8 luni, în cazul revocării mandatului, cu toate că şi-a indeplinit in mod corespunzător obligaţiile prevăzute în prezentul contract. Aceleaşi prevederi se aplică şi directorilor adjuncţi.
3. Decontarea, pe baza documentelor justificative, a cheltuielilor de cazare, diurnă, transport şi a altor cheltuieli, pentru deplasările în interes de serviciu în ţară sau străinătate, în limitele stabilite prin bugetele anuale.
4. Drept de informare nelimitată asupra activităţii societaţii, având acces la toate documentele acesteia.
5. Concediu de odihnă 25 de zile pe an.

Art.6. Mandatarul are obligaţiile prevăzute de lege şi Regulamentul de organizare şi funcţionare al societaţii, sens în care este dator:

1. Să îşi exercite mandatul cu prudenţa şi diligenţa unui bun administrator. Mandatarul nu îşi încalcă această obligaţie dacă, în momentul luării unei decizii de afaceri, el este în mod îndreptăţit să considere că acţionează în interesul societăţii şi pe baza unor informaţii adecvate.
2. Să aducă la îndeplinire obiectivele şi criteriile de performanţă ale societaţii, prevăzute în anexa care face parte din prezentul contract. În acest scop, mandatarul are urmatoarele atribuţii:
3. reprezintă societatea în relaţiile cu terţe persoane fizice sau juridice
4. încheie acte juridice, în numele şi pe seama societăţii, conform legii;
5. asigură convocarea Adunării Generale a Asociaţilor.
6. pune la dispoziţia AGA toate documentele şi informaţiile necesare pentru cunoaşterea şi analizarea problemelor ce vor fi dezbătute de către acesta la ordinea de zi cu cel puţin 72 de ore înainte de data şi ora programată pentru ţinerea şedinţei, în cazuri excepţionale (şedinţe extraordinare), această durată poate fi redusă la 24 de ore;
7. elaborează şi pune în aplicare planul de administrare, care include strategia de administrare a societaţii pe durata mandatului;
8. propune modificarea organigramei şi a Regulamentului de organizare şi funcţionare în sensul înbunătăţirii acestora ;
9. organizează selectarea, angajarea şi concedierea personalului societaţii, cu respectarea prevederilor legislaţiei muncii, a reglementărilor specifice activităţii societăţii şi a contractului colectiv de muncă.
10. negociază contractul colectiv de muncă;
11. duce la îndeplinire întocmai şi la timp hotărârile AGA;
12. Să nu cesioneze contractul de mandat altei persoane.

**IV. DREPTURILE ŞI OBLIGAŢIILE MANDANTULUI**

Art.7. Mandantul are următoarele drepturi:

1. Să pretindă mandatarului îndeplinirea obiectivelor şi criteriilor de performanţă, prevăzute în anexa la contract;
2. Să dispună măsuri de diminuare a indemnizaţiei cuvenite, în caz de neîndeplinire culpabilă a obiectivelor şi criteriilor de performanţă, stabilite prin anexa la prezentul contract;
3. Să solicite şi să verifice lunar, sau ori de câte ori este necesar situaţia economico-financiară a societăţii şi stadiul îndeplinirii obiectivelor şi criteriilor de performanţă.

Art.8. Mandantul are următoarele obligaţii:

1. Să asigure mandatarului deplina libertate în conducerea, organizarea şi gestionarea activităţii societăţii, în limitele prevăzute de lege, de Regulamentul de organizare şi funcţionare a societăţii şi de prezentul contract;
2. Să plătească mandatarului toate drepturile cuvenite potrivit art.5. din prezentul contract

**VII. OBIECTIVELE ŞI CRITERIILE DE PERFORMANŢĂ**

Art.9. Obiectivele şi criteriile de performanţă reprezintă, în expresie cantitativă şi valorică, principalele rezultate ale societăţii, pe care mandatarul se angajează să le obţină prin conducerea, gestionarea şi organizarea activităţii acesteia şi prevăzute în anexa care face parte integrantă din prezentul contract de mandat.

Art.10. Criteriile şi obiectivele de performanţă se actualizează anual în termen de 30 de zile de la data aprobării bugetului de venituri şi cheltuieli, încheindu-se act adiţional la prezentul contract.

Art.11. Modificările şi completările ulterioare, în timpul unei execuţii bugetare, se fac prin prezentul contract.

**VIII. LOIALITATE, CONFIDENŢIALITATE**

Art.12. (1) Mandatarul este obligat să-şi folosească întreaga capacitate de muncă în interesul societăţii şi să-şi exercite mandatul cu loialitate.

(2) Mandatarului îi sunt interzise orice activităţi în beneficiul unor întreprinderi curente, cu acelaşi domeniu de activitate sau care se află în relaţii de comerţ cu societatea.

(3) Această interdicţie se extinde şi asupra soţului sau soţiei mandatarului, precum şi asupra rudelor şi afinilor acestuia până la gradul al IV- lea inclusiv, care deţin funcţii de conducere în cadrul întreprinderilor prevăzute la alin 2.

Art.13. Pe toată durata prezentului contract, mandatarul este obligat să păstreze confidenţialitatea datelor şi informaţiilor referitoare la activitatea societăţii la care are acces în calitate de administrator şi care sunt prezentate cu acest caracter. Această obligaţie se menţine şi pentru o perioadă de 3 ani de la încetarea prezentului contract.

**IX. RĂSPUNDEREA PĂRŢILOR**

Art.14. Pentru neîndeplinirea sau îndeplinirea necorespunzătoare a obligaţiilor prevăzute în prezentul contract părţile răspund potrivit legislaţiei în vigoare. Forţa majoră apără părţile de răspundere potrivit prevederilor Codului civil.

Art.15. Aprecierea activităţii mandatarului se face prin analizarea gradului global de îndeplinire a criteriilor de performanţă.

Art.16. Răspunderea manadatarului este angajată, în cazul nerespectării prevederilor legale, ale Regulamentului de organizare şi funcţionare, ale prezentului contract, ale hotărârilor AGA.

(2) Mandatarul răspunde civil pentru daunele produse societăţii prin orice act al său contrar intereselor acesteia, prin acte de gestiune imprudenţă, prin utilizarea abuzivă sau neglijenţă a fondurilor societăţii şi/ sau penal, după caz.

Art.17. Mandatarul nu răspunde pentru actele sau faptele ilicite cauzatoare de prejudicii, comise de mandatar prin depăşirea mandatului încredinţat.

**X. MODIFICAREA CONTRACTULUI**

Art.18. (1) Prevederile przentului contract pot fi modificate, după o prealabilă notificare, cu acordul ambelor părţi, prin act adiţional.

(2) Contractul va fi adaptat corespunzător reglementărilor legale ulterioare incheierii acestuia, care îi sunt aplicabile.

**XI. ÎNCETAREA CONTRACTULUI**

Art.19.(1) Părţile semnatare ale prezentului contract stabilesc că acesta îşi poate înceta efectele în una sau mai multe din următoarele situaţii:

1. expirarea perioadei pentru care a fost încheiat, dacă părţile nu l-au renegociat în vederea prelungirii;
2. revocarea mandatului în următoarele cazuri:

-neîndeplinirea uneia sau mai multor obligaţii prevăzute în contract;

-nerespectarea hotărârilor AGA;

-nerespectarea legislaţiei în vigoare, aplicabilă societaţii a Regulamentului de organizare şi funcţionare al acesteia;

c) renunţarea de către mandatar la mandatul încredinţat;

d) acordul de voinţă al părţilor semnatare;

e) intervenirea unui caz de incompatibilitate prevăzut de lege;

f) decesul sau punerea sub interdicţie judecătorească a mandatarului;

g) promovarea acţiunii în răspundere împotriva mandatarului, aprobată prin AGA;

h) nerealizarea, timp de un an, a criteriilor de performanţă stabilite în contract;

i) neacceptarea criteriilor şi obiectivelor de performanţă stabilite în contract;

(2) În situaţiile prevăzute la alin.(1) lit ,,b’’ şi ,,c’’, termenul de preaviz este de 30 de zile de la notificare.

Art.20. În cazul încetării contractului, mandatarul este obligat să înapoieze mandantului toate actele şi documentele deţinute în exercitarea atribuţiilor sale.

**XII. LITIGII**

Art.21.Prezentul contract este guvernat de legislaţia română

(2) Litigiile izvorâte din încheierea, executarea, modificarea, încetarea şi interpretarea clauzelor prezentului contract se rezolvă pe cale amiabilă. În lipsa unei clauze compromisorii, litigiile vor fi soluţionate la instanţele judecătoreşti competente române.

**XIII. DISPOZIŢII FINALE**

Art.22. Mandatarul are dreptul să solicite mediere, consultanţă sau măsuri de protecţie din partea AGA, în soluţionarea situaţiilor conflictuale cu reprezentanţii salariaţilor sau cu alte organizaţii legal constituite.

Art.23. Prevederile prezentului contract se completează cu prevederile Legii privind societăţile comerciale nr. 31/1990, republicată, cu modificările şi completările ulterioare, ale O.U.G. nr. 109/ 2011 privind guvernanţa corporativă a înterprinderilor publice, ale Regulamentului de organizare şi funcţionare a societăţii, precum şi prevederile Codului civil.

Art.24. Contractul se depune, împreună cu semnăturile părţilor, spre înregistrare la oficiul registrului comerţului în a cărui rază teritorială se află sediul societăţii, în termen de 15 zile de la semnare.

Art.25. Prin semnarea prezentului contract se consideră că mandatarul a acceptat în mod expres mandatul dat de mandant, în condiţiile legii.

Încheiat azi..........................

**MANDANT MANDATAR**

Peti Andrei Zenovia Maria Şagău

Maior Sergiu Claudiu

Matei Dumitru

ANEXA NR. 1

**OBIECTIVELE ŞI CRITERIILE DE PERFORMANŢĂ**

|  |  |  |
| --- | --- | --- |
|  | **Indicatori de performanţă** | **Stabilit** |
| 1 | Venituri totale | 2.200.000 lei |
| 2 | Grad de realizare a veniturilor | >75 % |
| 3 | Achitarea în termenele legale ale obligaţiilor societăţii către bugetul de stat, bugetul asigurărilor sociale şi bugetul local | În termene legale |
| 5 | Grad de realizare a cheltuielilor | <100 % |
| 6 | Gradul de utilizare a spaţiilor | >75 % |
| 7 | Productivitatea muncii lei/angajat | >12.500 lei |
| 8 | Perioada de recuperare a creanţelor | <70 zile |
| 9 | Perioada de rambursare a datoriilor | <70 zile |